《省祖墓》
明代·梁以壮

山深华表出荒丛，春祀衣冠感亦通。独抱遗编留隐德，敢从末亦继清风。

白云未了千秋望，青蕳空馀一代功。最忆当年读书处，荔支城北水流东。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。